laion/Wikipedia-Exotic huggingface dataset:
דוד יארולים

דוד יארולים (בצ'כית: David Jarolím, נולד ב-17 במאי 1979 בצ'סלאב שבצ'כוסלובקיה) הוא כדורגלן עבר צ'כי ששיחק בעמדת הקשר. לזכותו של יארולים 29 הופעות במדי בנבחרת צ'כיה. יארולים שיחק כנער בסלביה פראג, וכבר בגיל 18 עבר לבאיירן מינכן. יארולים השתלב מיד בקבוצת המילואים של המועדון, ובמקביל נכלל גם בסגל של הקבוצה הבכירה, אך שותף רק במשחק אחד בבונדסליגה, בהפסד של באיירן מינכן 2-1 לקייזרסלאוטרן בעונת 1998/99. עם זאת, רשומות על שמו של יארולים זכיות בשתי אליפויות הבונדסליגה, שני גביעים ושלושה גביעי הליגה הגרמנית, מאחר שנכלל בסגל הקבוצה הבכירה. בקיץ 2000 חתם יארולים בנירנברג, ששיחקה בעונת 2000/01 בבונדסליגה השנייה. יארולים שיחק תשעה משחקים באותה עונה, וסייע לקבוצה להעפיל אל הבונדסליגה. בשתי העונות הבאות יארולים הפך לשחקן מפתח בנירנברג, אך בעונת 2002/03 נשר עם הקבוצה בחזרה לבונדסליגה השנייה. יארולים פתח את עונת 2003/04 בליגה השנייה עם נירנברג, אך הספיק לחזור לבונדסליגה ולחתום בהמבורג לקראת תום חלון ההעברות. יארולים שיחק בהמבורג במשך תשע עונות רצופות, והקבוצה סיימה איתו ברוב המקרים בחלק העליון של הבונדסליגה. יארולים שיתף פעולה בתקופתו בקבוצה עם שחקנים כהייקו וסטרמן, פיוטר טרוחובסקי, קולין בנג'מין, טימוטה אטובה ומרסל ינסן. יארולים נודע בהמבורג כשחקן המתקל בצורה בלתי מתפשרת וכעוגן בהגנה, והדבר התבטא ב-81 כרטיסים צהובים ושלושה כרטיסים אדומים שקיבל במשחקי הליגה בתשע עונותיו בהמבורג. יארולים לא זכה בתארים בתקופתו בהמבורג, אך שיחק עם הקבוצה מספר פעמים במפעלים האירופיים. בתום עונת 2011/12 עזב יארולים את המבורג לאחר שהבקיע 14 שערי ליגה ב-257 הופעות, וחתם באוויאן הצרפתית, ולאחר מכן במלאדה בולסלאב הצ'כית. בתום עונת 2013/14 פרש ממשחק פעיל. יארולים שיחק בנבחרת צ'כיה בכדורגל עד גיל 21, ואת הבכורה שלו בנבחרת צ'כיה הבוגרת ערך באוקטובר 2005. יארולים נכלל בסגל הצ'כי למונדיאל 2006, בו שותף רק במשחק אחד, בהפסד 2-0 לנבחרת איטליה בשלב הבתים, כאשר החליף את מילאן בארוש. צ'כיה הודחה מהמונדיאל כבר בשלב זה. במוקדמות יורו 2008 הבקיע יארולים את שערו היחיד במדים הלאומיים, בניצחון 7-0 על נבחרת סן מרינו. לאחר מכן, יארולים השתתף עם הנבחרת הצ'כית ביורו 2008 עצמו, ושותף בכל שלושת המשחקים, אך הנבחרת הודחה שוב בשלב הבתים. בשנת 2009 הופיע יארולים במדים הלאומיים בפעם האחרונה, ולזכותו 28 הופעות במדי נבחרת צ'כיה. אביו של דוד יארולים, קארל יארולים, הוא מאמנה של מלאדה בולסלאב, נכון לפברואר 2016. אחיו, לוקאש יארולים, ובן דודו מארק יארולים, הם גם כדורגלנים מקצועיים. עם באיירן מינכן: אליפות הבונדסליגה (2): 1998/99, 1999/00 הגביע הגרמני (2): 1997/98, 1999/00 גביע הליגה הגרמנית (3): 1997, 1998, 1999 מדיה וקבצים בנושא דוד יארולים בוויקישיתוף דוד יארולים, באתר Transfermarkt דוד יארולים, באתר Fussballdaten.de (בגרמנית) דוד יארולים, באתר Soccerway דוד יארולים, באתר WorldFootball.net דוד יארולים, באתר National Football Teams דוד יארולים, באתר FootballDatabase.eu פרופיל המאמן, באתר Transfermarkt
מירוסלאב קאדלץ

מירוסלאב קאדלץ (בצ'כית: Miroslav Kadlec; נולד ב-22 ביוני 1964 באוהרסקה הראדישטה שבצ'כוסלובקיה) הוא כדורגלן עבר צ'כי ששיחק בעמדת הבלם בעיקר בקייזרסלאוטרן, עמה זכה בשתי אליפויות ובגביע הגרמני, בנבחרת צ'כוסלובקיה, עמה הגיע לרבע גמר מונדיאל 1990, ובנבחרת צ'כיה, בה שימש קפטן ועמה הגיע לגמר יורו 1996. קאדלץ החל את הקריירה בקבוצת הנוער סלובצקה סלביה אוהרסקה הראדישטה מעיר הולדתו. בשנת 1983 החל לשחק בבוגרים של פ.צ. ויטקוביצה מליגת העל הצ'כוסלובקית, ובהמשך עבר למועדון הכדורגל וזדה חב, שם שיחק שתי עונות, ואחר כך חזר לויטקוביצה, שם שיחק ארבע עונות וביסס את מעמדו בהגנה. בעונת 1990/91 החל לשחק בקייזרסלאוטרן מהבונדסליגה, וכבר בעונתו הראשונה בקבוצה זכה באליפות מפתיעה, כאשר היה חלק מחוליית הגנה שכללה את אקסל רוס, מרקו האבר, ריינהארד שטומפף ומרקוס קראנץ. בעונת 1995/96 זכה קאדלץ עם קייזרסלאוטרן בגביע הגרמני לאחר ניצחון 1-0 בגמר על קרלסרוהה במשחק בו שיחק 90 דקות, אך גם ירד ליגה עם הקבוצה באותה עונה, בפעם הראשונה בהיסטוריה של המועדון. קייזרסלאוטרן וקאדלץ שבו לבונדסליגה מהר מאוד בעונת 1996/97 כאשר הם סיימו את העונה במקום הראשון בבונדסליגה השנייה. בעונת 1997/98, בעונה הראשונה של קייזרסלאוטרן בבונדסליגה לאחר העלייה, קאדלץ זכה עם הקבוצה באליפות השנייה שלו, כאשר חבריו להגנה היו מיכאל שיונברג, הארי קוך ואקסל רוס, ובנוסף שיחקו בקבוצה גם חבריו לנבחרת צ'כיה, פטר קובה ופאבל קוקה. בתום עונה זו, עזב קאדלץ את קייזרסלאוטרן לאחר שמונה עונות, בהן הבקיע 17 שערי ליגה ב-234 הופעות, ועבר לפ.צ. פטרה דרנוביצה מליגת העל הצ'כית, שם שיחק שלוש עונות. לאחר מכן שיחק עונה אחת בפ.צ. ברנו הצ'כית, ובסיומה פרש מכדורגל, בתום עונת 2001/02. קאדלץ החל לשחק בנבחרת צ'כוסלובקיה בשנת 1987, והשתתף עמה במונדיאל 1990, בו היה אחד המצטיינים, שהובילו את הנבחרת לרבע הגמר, בו הודחה צ'כוסלובקיה לאחר הפסד לנבחרת גרמניה המערבית בתוצאה 1-0. לאחר פירוק צ'כוסלובקיה עבר קאדלץ לשחק בנבחרת צ'כיה, עמה הגיע לגמר יורו 1996, בו הפסידה הנבחרת הצ'כית 2-1 לנבחרת גרמניה משער זהב של אוליבר בירהוף בהארכה. הופעתו האחרונה של קאדלץ במדי נבחרת צ'כיה נערכה בשנת 1997, ולזכותו 38 הופעות במדי נבחרת צ'כוסלובקיה ו-26 הופעות במדי נבחרת צ'כיה. מירוסלאב קאדלץ הוא אביו של מיכל קאדלץ, שמשחק בפנרבחצ'ה ובנבחרת צ'כיה נכון לפברואר 2016. עם קייזרסלאוטרן: אליפות הבונדסליגה (2): 1990/91, 1997/98 הגביע הגרמני: 1995/96 אליפות הבונדסליגה השנייה: 1996/97 מירוסלאב קאדלץ, באתר Transfermarkt מירוסלאב קאדלץ, באתר Fussballdaten.de (בגרמנית) מירוסלאב קאדלץ, באתר National Football Teams מירוסלאב קאדלץ, באתר FootballDatabase.eu
לברדוריט

לברדוריט הוא מינרל טקטוסיליקטי (סיליקטים במבנה מרחבי), השייך לקבוצת המינרלים הידועים בשם פלגיוקלז (סוג של פצלת השדה). מקור השם בחצי האי לברדור שבקנדה שם אותר לראשונה. המינרל מצוי במקומות נוספים בקנדה ובחצי האי הסקנדינבי. בקרבת העיר ז'יטומיר באוקראינה, קיימים מספר מכרות המתמחים בכריית סלע המכיל כתשעים אחוז לברדוריט. סלע זה מכונה אנארתוזיט, והוא נכרה בגושים בצורת תיבה, שמנוסרים ללוחות המשמשים כמשטחי עבודה במטבחים וניחנים במראה מרשים בזכות גבישי הלברדוריט הגדולים והכחולים. הלברדוריט מצוי באמצעיתה של שורת המינרלים האיזומורפית (כלומר שורה של תרכובות אנלוגיות בהרכבן) מקבוצת הפלדספטים (פצלות השדה) המתחילה באלביט ומסתיימת באנורתיט והמכונה פְּלַגְיוֹקְלז ("שבירה נטויה"). הלברדוריט הוא אחד המינרלים היפים ביותר. במבט ראשון נראה הלברדוריט כמינרל בעל גוון כהה עמום אך בחיתוך למקטעים הוא מייצר משחקי אור וצבע לאורך מישורי הפצילות הקרויים "לברדוראסנס" (labradorescence). הצבעים הנפוצים הם ירוק, כתום, כחול, וסגול. לברדוריט באתר webmineral לברדוריט, באתר אנציקלופדיה בריטניקה (באנגלית)
שון דולי

שון דולי (באנגלית: Shaun Dooley; נולד ב-30 במרץ 1974) הוא שחקן קולנוע וטלוויזיה אנגלי. דולי נולד בבארנסלי שבווסט ריידינג ביורקשייר. מ-1992 ועד 1995 למד בבית ספר למשחק "Arden School of Theatre" במנצ'סטר. תפקידו המקצועי הראשון היה בשנת 1997 בסרט הקצר "Groove on a Stanley Knife". בהמשך שיחק בתפקיד ריצ'י פיצג'רלד באופרת הסבון "קורוניישן סטריט" בשנים 1997 ו-1998. בין השנים 2001 ו-2004 הופיע בסדרה "איסטאנדרס" בתפקיד טום סטיוארט. הוא הוחלף כשהחל לשחק בסדרה "The Street". דולי שיחק גם בסדרה "P.O.W." לצדו של ג'ו אבסולום. בסדרת הדרמה "The Street" שיחק דולי בתפקיד פיטר הרפר. ב-2007 השתתף בדוקו-דרמה " Diana: Last Days of a Princess". בסרט האימה הבריטי "Salvage" שיחק דולי בתפקיד קירן. בטרילוגיה "רד ריידינג" הופיע בתפקיד מפקח המשטרה דיק אלדרמן. ב-2008 שיחק דולי בתפקיד ליאם במיני-סדרה "Apparitions" של ה-BBC. ב-2009 הופיע דולי בתפקיד ראשי בהפקת המחזה "Stovepipe" בשפרד'ס בוש. ב-2010 השתתף בסדרה "חמישה ימים" של BBC One ובסדרה "נשוי רווק אחר" של ITV. בספטמבר 2010 שיחק בתפקיד דרק בנט בדרמה "The Road to Coronation Street" של ערוץ הטלוויזיה BBC Four, וגם בפרק בסדרה של BBC One "המפקח ג'ורג' ג'נטלי". ב-9 במרץ 2012 הופיע דולי בתפקיד פיט גארווי בפרק בסדרה הקומית "בנידורם" של ITV, וגילם את אחיו של הדמות הקבועה בסדרה מיק גארווי. פיט מגיע לבנידורם עם אביו למסיבת רווקים. ב-2011 שיחק בדרמה "Exile" של ה-BBC לצדו של ג'ון סים ובדרמה "תקוות גדולות" בתפקיד ג'ו גרג'רי. עוד ב-2011 כיכב בתפקיד מלקולם מקנאיר בסרט האימה "The Awakening" לצדם של דומיניק וסט ואימלדה סטונטון. דולי היה הקריין בסדרה הדוקומנטרית "Our War" על המלחמה באפגניסטן כפי שנראתה בעיני חיילים מהצבא הבריטי. הוא היה הקריין בתוכנית על פליקס באומגרטנר ששבר את שיא העולם בקפיצה חופשית. בקולנוע הופיע דולי בסרט "Eden Lake" ובסרט "האישה בשחור". ב-2012 הצטרף דולי לצוות השחקנים של הסדרה "עברייני על" בתפקיד קצין המבחן גרג. באותה שנה שיחק בסרט "Offender" בתפקיד הסוהר המושחת נאש. ב-2013 גילם את דמותו של סר רוברט ברקנברי בסדרה ההיסטורית של ה-BBC "המלכה הלבנה". ב-2014 הופיע דולי בתפקיד קינקייד בסדרת הפנטזיה "Wolfblood". עוד ב-2014 שיחק בתפקיד ג'ים פנצ'רץ' בסדרת המתח "המשחק". ב-2015 הופיע בעונה השנייה של הסדרה ברודצ'רץ' בתפקיד ריקי גילספי. הוא שיחק בתפקיד ג'ד בעיבוד של ג'ודית אדמס לספרה של אורסולה לה גווין "החוף הרחוק ביותר" עבור רדיו 4. ב-2015 שיחק בסדרה "בתפקיד" בה גילם את דמותו של השוטר קארל הוקינס. דולי הוא אוהד של מועדון הכדורגל בארנסלי. הוא תומך במפלגת הלייבור. אתר האינטרנט הרשמי של שון דולי שון דולי, ברשת החברתית אקס (טוויטר) שון דולי, ברשת החברתית אינסטגרם שון דולי, במסד הנתונים הקולנועיים IMDb (באנגלית) שון דולי, באתר AllMovie (באנגלית) שון דולי, במסד הנתונים הקולנועיים KinoPoisk (ברוסית) In the UK? Bring Home Some Salvage on DVD This March The Game recap: series one, episode two – Operation Glass is revealed, The Guardian, 7 May 2015 WISE WORDS: Shaun Dooley, Star Of 'Broadchurch' And 'Ordinary Lies' On A Father's Advice, And Hitting Pause, The Huffington Post, 21 April 2015 Dooley's Rallying Call Christopher Hope,Christopherhope, ‏Ed Miliband drops claim Tories would take Britain back to time when children leave school at age 14, The Telegraph, 14 March 2015
גביע הזהב של CONCACAF לנשים 1991

גביע הזהב של CONCACAF לנשים 1991, הידוע גם בשם האליפות לנשים של CONCACAF 1991, הוא גביע הזהב לנשים הראשון שארגנה CONCACAF. הטורניר נערך בפורט-או-פרנס, האיטי והתקיים מ-18 באפריל עד ה-28 באפריל 1991. הגביע שימש כטורניר המוקדמות לגביע העולם הראשון לנשים, שנערך מספר חודשים לאחר מכן בסין. במשחק הגמר נפגשו נבחרות ארצות הברית וקנדה, ששתיהן לא ספגו אף שער עד לשלב זה. בסיום משחק חד צדדי, הביסו האמריקאיות 0-5 את הקנדיות וזכו בגביע. מישל אקרס, שכבשה שלושער בגמר הטורניר, הובילה את נבחרת ארצות הברית עם 11 כיבושים, כשאחריה נמצאת אפריל היינריקס עם 8 שערים. בעקבות הזכייה, העפילה ארצות הברית לגביע העולם בתור הנציגה היחידה של צפון ומרכז אמריקה והקריביים.
KN-08

KN-08, או נודונג-C (ולפעמים הוּאַסוֹנְג-13, בקוריאנית:  화성 13호, הנג'ה: 火星 13號) הוא טיל בין יבשתי המפותח ומיוצר בקוריאה הצפונית. דגמים בגודל מלא הוצגו לראשונה בתהלוכה צבאית באפריל 2012, לציון יום השנה ה-100 לקים איל-סונג. הדגם שהוצג באוקטובר 2015 היה שונה משמעותית מקודמיו. בתחילת 2015 הודיע מחלקת ההגנה של ארצות הברית כי למרות שלא צפו בניסוי של ה KN-08, הם מאמינים כי הוא מסוגל לשאת ראש נפץ גרעיני. אורך הטיל כ-17 מטרים וקוטרו 1.9 מטרים (המצטמצם לכ-1.25 בשלב השלישי). הטלוויזיה של צ' קוריאה, שיגור הטיל הוּאַסוֹנְג-14, באתר יוטיוב, 28 ביולי 2017 ערך זה הוא קצרמר בנושא אמצעי לחימה ובנושא קוריאה הצפונית. אתם מוזמנים לתרום לוויקיפדיה ולהרחיב אותו.
טראפ

טראפ (בגרמנית: Trapp) הוא שם משפחה. האם התכוונתם ל... מקס טראפ – מלחין ומורה גרמני מריה פון טראפ – האם החורגת של משפחת פון טראפ, שסיפור חייה עומד בבסיס המחזמר "צלילי המוסיקה" קווין טראפ – כדורגלן גרמני טראפ (ספורט) – ענף ספורט אולימפי של ירי בצלחות חרס דאבל טראפ – ענף ספורט אולימפי של ירי בצלחות חרס מוזיקת טראפ – במוזיקה: שילוב של היפ הופ וקראנק. טרופ
אדירי

האם התכוונתם ל... אדירי (לוב) – כפר במחוז ואדי אל שאטי במזרח-מרכז לוב אישים: אודי אדירי – מנכ"ל משרד האנרגיה לשעבר יוסי אדירי – איש צבא ישראלי ניב אדירי (אנ') – עורך סאונד ישראלי עדי אדירי – איש צבא ישראלי אדיר
פליפה

האם התכוונתם ל... פליפה הראשון, מלך קסטיליה פליפה השני, מלך ספרד פליפה השלישי, מלך ספרד פליפה הרביעי, מלך ספרד פליפה החמישי, מלך ספרד פליפה השישי, מלך ספרד פיליפ אישים ששמם הפרטי הוא פליפה
יעקב שמואלביץ

הרב יעקב שמואלביץ (נולד תשכ"ז, 7 בפברואר 1967) הוא מראשי ישיבת מיר בירושלים. נולד לרב רפאל שמואלביץ, אז ר"מ בישיבת חברון כנסת ישראל, ולעדנה בתו של הרב אברהם פרבשטין, ראש הישיבה. בצעירותו למד בישיבת חברון. בשנת 1989 נישא לרבקה, בתו של הרב יצחק מאיר יעבץ, מחבר הספרים "אור ליהודה" ו"נחלת זאב", ולאחר נישואיו עבר ללמוד בכולל האברכים של ישיבת מיר כחברותא של אביו. במהלך השנים היה שותף לההדרת כמה מספריו של סבו הרב חיים שמואלביץ, וערך את הספר "כנסת אברהם" בענייני מצוות ומועדים של סבו הרב פרבשטיין. ב-2004 התמנה כר"מ בישיבת דרך חכמה וכיהן במשרתו זו עשר שנים. ב-2014, לאחר שאביו שהתמודד עם טרשת אמיוטרופית צידית (ALS) הפסיק להעביר שיעורים, החל למלא את מקומו בישיבת מיר, ולאחר פטירת אביו באמצע ינואר 2016, התמנה תחתיו כאחד מראשי הישיבה. הוא מעביר את ה"שיעור כללי" בבית המדרש פרידמן כיום במרכזי אחרי שהבחורים הישראלים עברו למרכזי במקביל לראש הישיבה הרב אליעזר יהודה פינקל. ישראל כהן, ‏מיר: בנו של הרב שמואלביץ' מונה לכהן כראש ישיבה, באתר כיכר השבת, 28 באפריל 2014 ישראל כהן, ‏ה'ממשיך' בישיבת מיר: רבי יעקב שמואלביץ • פרופיל, באתר כיכר השבת, 19 בינואר 2016 ישראל כהן, ‏היסטוריה בישיבת מיר: שיעור כללי - בעברית, באתר כיכר השבת, 17 בפברואר 2016
גביע הזהב של CONCACAF לנשים 2000

גביע הזהב של CONCACAF לנשים 2000, הוא גביע הזהב לנשים החמישי שארגנה CONCACAF. הטורניר נערך בשלוש ערים בארצות הברית והתקיים מ-23 ביוני עד ה-3 ביולי 2000. גביע זה הוא אחד משני גביעי הזהב היחידים (ביחד עם 1993), שלא שימשו כטורניר מוקדמות לגביע העולם. במקום זה, זומנו לטורניר שתי נבחרות אורחות - ברזיל וסין, שהצטרפו לשש נבחרות נוספות מ-CONCACAF. במשחק הגמר נפגשו האורחת ברזיל והמארחת ארצות הברית, שלה זה היה גמר רביעי במפעל. בסיום המשחק, שנערך באצטדיון פוקסבורו, מסצ'וסטס, ניצחו האמריקאיות 0–1 משער של טיפני מילברט. קאטיה הברזילאית, שכבשה שישה שערים במשחק שלב הבתים נגד טרינידד וטובגו, סיימה כמלכת השערים של הטורניר עם שמונה כיבושים.
טיפוס (ביולוגיה)

טיפוס (type) בביולוגיה הוא דוגמה מייצגת של אורגניזם מסוים (או קבוצה של אורגניזם) אשר הוצמד לו שם מדעי לפי שיטת מיון עולם הטבע. במילים אחרות הטיפוס הוא המודל או המודלים אשר מוזכרים במאמר אשר תיאר את הטקסון ונתן לו את שמו המדעי. בעבר (לפני שנת 1900) בבוטניקה השימוש במונח type היה זהה לשימוש במונח טקסון היום. הגדרת הטיפוסים מאפשרת בחינה של האורגניזם עליהם התבסס המחקר המקורי וכך מאפשרת לחוקרים אחרים להמשיך את המחקר הטקסונומי עם אותם פריטים. למשל ייתכן ושני כותבים שאינן מודעים אחד לשני יפרסמו מאמרים המתארים את אותו הטקסון אך יתנו לו שמות מדעיים שונים. ייתכן והמידע הטקסונומי או הטכנולוגיה לא היו מפותחים מספיק בזמן כתיבת המאמר המקורי וכעת בחינה מחודשת את הפריטים תביא למסקנה שונה. חוקר מודרני הקורא תיגר על המסקנות המקוריות יכול להשוות את ההולוטייפ המאוחסנים במוזיאונים ולהחליט אם אכן מדובר במינים שונים או בשם מדעי נרדף. לפי ה-ICN טיפוס (Type) הוא מונח המוצמד באופן תמידי לטקסון. (מאמר 7.1). בביולוגיה טיפוס יכול להיות דוגמה של צמח אמיתי או ציור. ה-ICN מספק רשימה של כמה טיפוסים (מאמר 9), ההולוטייפ הוא החשוב שבהם. holotype lectotype isotype syntype paratype neotype epitype לפי ה-ICZN טיפוס של מין או תת-מין הוא אורגניזם (או סדרה של אורגניזם), טיפוס של סוג או תת-סוגים הוא מין וטיפוס של טקסונים מעל סוג הוא סוג. דרגות מעל על-משפחה אינן מוצמדות לטיפוס. הולוטייפ הוא האורגניזם עליו התבסס התיאור של השם המדעי ומהווה מודל לשם זה. ההולוטייפ לרוב מאוחסן במוזיאון או אוספים ידועים ומאפשר גישה חופשית לחוקרים המעוניינים להמשיך ולחקור את הפרט. כאשר מוגדר הולוטייפ, וקיימים פרטים נוספים מאותה סדרה של ההולוטייפ (כלומר מוזכרים במאמר ביחד עם ההולוטייפ) הם מכונים הפראטייפ. אלוטייפ הוא מודל מהזוויג ההופכי לזה של ההולוטייפ, הוא נבחר מתוך הפרטייפים. השימוש באלוטייפ אינו חובה לפי הנחיות ICZN. נאוטייפ הוא אורגניזם הנבחר לשמש כהולוטייפ כאשר ההולוטייפ המקורי אבד או נהרס, או שלא נבחר כזה בתיאור המקורי.
גביע הזהב של CONCACAF לנשים 2002

גביע הזהב של CONCACAF לנשים 2002, הוא גביע הזהב לנשים השישי שארגנה CONCACAF. הטורניר נערך בארצות הברית ובקנדה והתקיים מ-27 באוקטובר עד ה-9 בנובמבר 2002. הגביע שימש כטורניר המוקדמות לגביע העולם 2003, שנערך שנה לאחר מכן גם כן בארצות הברית. במשחק הגמר נפגשו המארחות ארצות הברית (בפעם החמישית בתולדותיה) וקנדה, שלה זה היה גמר רביעי במפעל. בסיום המשחק, שנערך מול 6,911 צופים ברוז בול, פסדינה, ניצחו האמריקאיות 1-2 משער זהב של מיה האם וזכו בטורניר. שלוש שחקניות כבשו שבעה שערים כל אחת והתחלקו בתואר מלכת השערים של הטורניר - צ'רמיין הופר וכריסטין סינקלייר מקנדה וטיפני מילברט מארצות הברית, שגם זכתה בפרס השחקנית המצטיינת. בעקבות השתתפותן בגמר, העפילו ארצות הברית וקנדה ישירות לגביע העולם כנציגות CONCACAF, ואילו מקסיקו שסיימה במקום השלישי נשלחה לשני משחקים בשיטת בית-חוץ נגד יפן על הכרטיס הנוסף לטורניר. בסיום משחקים אלו, נוצחה מקסיקו והפסידה את המקום בגביע העולם. FC Women's Gold Cup 2002 award winners, באתר web.archive.org‏, 10 בנובמבר 2002
רועי אופנהיים

רועי אופנהיים (נולד ב-29 באוגוסט 1975) הוא מוזיקאי, מעבד מוזיקלי, מרצה ומנצח ישראלי. הוא מייסד שותף של תזמורת המהפכה וכמו כן הוא ראש המסלול לקומפוזיציה לאמנויות המסך והבמה בבית הספר למוסיקה רימון, ולשעבר מנצח הבית והמנהל המוזיקלי בפועל של התזמורת הסימפונית חיפה. רועי אופנהיים נולד בתל אביב. למד פסנתר אצל אביבה יניב, ומנגן גם בסקסופון ובחצוצרה. בשירותו הצבאי עמד בראש יחידת סיור מוטסת. בשנים 1997–1999 למד בבית ספר למוזיקה רימון במחלקה לקומפזיציה. בשנים 2000–2004 למד בבית הספר לחינוך באוניברסיטה העברית בירושלים ובחוג לקומפוזיציה אצל יצחק סדאי וניצוח באקדמיה למוסיקה ולמחול בירושלים בכיתת מנדי רודן ויבגני צירלין. בשנים 2005–2007 למד לתואר מוסמך בפילוסופיה וחינוך באוניברסיטה העברית ולתואר מוסמך בניצוח בכיתתו של מנדי רודן. השלים דוקטורט בבית הספר לחינוך בהנחיה עדנה אולמן-מרגלית ויונתן כהן בנושא "חקירה פנומנולוגית של החוויה המוזיקלית כחוויה אנושית ייחודית וחשיפת התנאים האפריוריים שלה, תוך ניסיון להציג השלכות על מושג האדם". ב-2004 זכה אופנהיים בתחרות למנצחים צעירים על שם ריקרדו מוטי ובאותה השנה אף הקים יחד עם זוהר שרון את תזמורת המהפכה והוא משמש בתפקיד המנצח ונמהל אמנותי שותף שלה. במסגרת תפקידו בתזמורת המהפכה העלה עשרות פרויקטים רב תחומיים וייחודיים, ביניהם הטרילוגיה הישראלית: התרנגולים: הרמיקס, קונצ'רטו לגשש ותזמורת, ויוסי בנאי ותזמורת המהפכה, וכן את המופעים "לנוע בלי לזוז" ו"מצבי רוח". ב-2024 ביים בשיתוף עם איתי זבולון את המופע "הבשורה על פי מונטי פייתון", שאת הרעיון לו פיתח ביחד עם זהר שרון, שותפו לתזמורת המהפכה ומלחין המופע. בנוסף ניצח על התזמורת הסימפונית הישראלית ראשון לציון, הקאמרטה הישראלית ירושלים, הסינפונייטה הישראלית באר שבע, התזמורת הקאמרית הישראלית וסימפונט רעננה. כמו כן ניצח גם על "אופרה בגרוש" של תיאטרון הקאמרי ועל המחזמר "בילי שוורץ" של תיאטרון חיפה. תבנית:פרופילי מוזיקאים רועי אופנהיים באתר הבמה רועי אופנהיים באתר האוניברסיטה העברית רועי אופנהיים באתר מכון שלם רועי אופנהיים באתר תזמורת המהפכה רועי אופנהיים באתר בית הספר רימון
פאי (פירושונים)

האם התכוונתם ל... פאי – π {\displaystyle \pi } , קבוע מתמטי יום פאי – חג לכבוד הקבוע המתמטי פאי (אות) – π {\displaystyle \pi } , אות באלפבית היווני פאי (מאפה) – מאפה עגול בצורתו דיאגרמת עוגה או דיאגרמת פאי - שיטה לארגון נתונים אחוזיים והשוואה ביניהם פאי (עיירה) – עיירה בצפון תאילנד פאי (כפר) – כפר בהונגריה פועלי אגודת ישראל (פא"י) - מפלגת פועלים חרדית קשר פאי – קשר כימי קוולנטי פאי (סרט) – סרט משנת 1998 בבימויו של דארן ארונופסקי אמריקן פאי (סדרת סרטים) – סדרת סרטים העוסקים ב אהבה ויחסי מין פאי נטוורק – מטבע דיגיטלי קולינס פאי – כדורגלן קמרוני פונקציית המספרים הראשוניים – פונקציה המסומנת על ידי π ( x ) {\displaystyle \pi (x)} פיי
מרכז הדלק

מרכז הדלק היה הגוף הצה"לי האחראי על משק הדלק בצבא הגנה לישראל. בין תחומי אחריותו היו הדלק, גז הבעירה, ומכשירי גז בצה"ל, לרבות רכש, אחסנה, ואספקה ליחידות השונות. המרכז גם הפעיל את מערך בסיסי הדלק (כולל מערך הובלת הדלק). המרכז הוכפף פיקודית לאגף הטכנולוגיה והלוגיסטיקה (אט"ל) במטה הכללי, ומקצועית לחיל הלוגיסטיקה שבאגף. ב-30 ביוני 2020 נערך טקס סגירת מרכז הציוד והדלק, ומוזג למרכז הספקה אחוד (מרה"ס). בתחילת דרכו של צה"ל השליטה על הלוגיסטיקה והאפסנאות הייתה ריכוזית מאוד ונשלטה כמעט לגמרי על ידי המטכ"ל, שהעמיד את המשאבים לרשות הגדודים והחטיבות כגון אמצעי תחבורה, דלק, חומרי בנייה, ומזון בקיצוב קפדני ביותר. במהלך מלחמת העצמאות, עם התארגנות המערך הלוחם, התפתחה הלוגיסטיקה בהם, כדי לפתור את הבעיות הלוגיסטיות השונות שהתעוררו בהם. עם ההכרזה על הקמת מדינת ישראל, נקטעה הזרמת הדלק בצינור מעיראק לישראל ובית זיקוק הדלק בחיפה חדל לפעול. הדבר גרם למחסור חמור בדלק. למחרת היום פלשו צבאות ערב למדינה הצעירה ונפתחה מלחמת העצמאות. מלבד המחסור בדלק, התמודדו שירותי אספקת הדלק עם הקשיים המיוחדים שנוצרו במלחמה, בניהם הקושי לספק דלק לאזורים הנצורים - ירושלים והנגב. עד לשנת 1956 התפתחו בתי הזיקוק בחיפה וסיפקו דלק לצפון הארץ, אולם בדרום הארץ ובמרכזה נוצר מחסור שהורגש לקראת "מבצע קדש". אולם בהדרגה גבר צה"ל על המשבר, והיחסים ההדוקים עם איראן וחברות הנפט האמריקאיות הבטיחו זרימה סדירה של דלק. בשנת 1966 הוקם "בסיס אב" לדלק בתל השומר. מאוחר יותר, בנובמבר 1966, החלה לפעול מפקדת המרכז באשדוד. עם פרוץ מלחמת ששת הימים היה בסיס המרכז עדיין בתהליכי התארגנות ולא היה בנוי להכיל משאיות שנדרשו כדי להעביר דלק לשלוש החזיתות השונות. עקב המחסור, הועבר הדלק לחזית בתוך דלקנים (ג'ריקנים), חביות ואפילו פחים מרובעים שבמקור שימשו לאריזות מזון. לאחר המלחמה כבשה ישראל את סיני והגדה המערבית. שטחים אלו העבירו לישראל מצבורי דלק גדולים שעתידים לשמש את ישראל במהלך מלחמת ההתשה מתקני דלק גדולים הוקמו בסיני. בשנת 1973 פרצה מלחמת יום הכיפורים. אז כבר היה מרכז הדלק מפותח דיו, ועוד באותו היום נשלחו משאיות עמוסות דלק לכל החזיתות. משאיות אלו נתקלו ביידוי אבנים מצד אזרחים שלא הבינו עדיין מדוע מחללים את היום הקדוש. עם חתימת הסכם השלום עם מצרים ופינוי הכוחות מסיני, פונו גם מתקני הדלק שהוקמו בסיני. אחרי פינוי סיני בעקבות הסכם השלום עם מצרים נותרו בארץ שלושה בסיסי דלק מרחביים: בסיס נשר ששירת את פיקוד הצפון, בסיס אשדוד ששירת את פיקוד המרכז, ובסיס באר שבע ששירת את פיקוד הדרום. בשנת 2006, בעקבות המלצת המשרד לאיכות הסביבה, נסגר בסיס הדלק באשדוד, ומפקדת מרכז הדלק עברה למחנה תל השומר. הבסיס פונה בשנת 2017 והאדמה הוחזרה לשימוש המדינה. בשנת 2017 הוחלט על ידי ראש אט"ל למזג את מרכז דלק תחת מרכז הציוד. המהלך בוצע ב-1 בינואר 2018. מרכז הדלק באתר צה"ל - אגף הטכנולוגיה והלוגיסטיקה טקס סגירת מרכז ציוד, באתר דף הפייסבוק הרשמי של אט"ל, ‏1 ביולי 2020 חנן גרינברג, המלצה: לפנות בסיס דלק באשדוד בגלל חומר מסרטן, באתר ynet, 6 במאי 2004 דור גפני, החל פינוי בסיס הדלק באשדוד, באתר כאן דרום - אשדוד, ‏9 במאי 2017
פאי (אות)

פִּי (בעברית מקובל להגות את שמה פַּאי, על דרך האנגלית; אות גדולה: Π, אות קטנה: π או ϖ) היא האות השש-עשרה באלפבית היווני. הגייתה כמו האות פּ"א בעברית. ביוונית מודרנית נהגה הצירוף μπ כמו האות בּי"ת בעברית. האות מסמלת את המספר 80, וצורתה, בייחוד הגדולה, מזכירה במעט את האות חי"ת בעברית. האות התפתחה לאות הלטינית P (שמזכירה בצורתה את האות היוונית רו) ולאות הקירילית П. במתמטיקה: פאי קטנה (   π {\displaystyle \ \pi } ) מייצגת את היחס הקבוע (בגאומטריה האוקלידית) בין היקף מעגל לקוטרו: π = 3.14159265358979323846264338327950... {\displaystyle \pi =3.14159265358979323846264338327950...} פאי קטנה מייצגת גם את פונקציית ספירת הראשוניים פאי גדולה (   Π {\displaystyle \ \Pi } ) מייצגת מכפלה. לדוגמה: ∏ i = 1 n a i = a 1 ⋅ a 2 ⋅ ⋯ ⋅ a n − 1 ⋅ a n {\displaystyle \prod _{i=1}^{n}a_{i}=a_{1}\cdot a_{2}\cdot \,\,\cdots \,\,\cdot a_{n-1}\cdot a_{n}}   π ( k ) {\displaystyle \ \pi _{(k)}} מסמלת את האיבר ה-k בn-יה סדורה: a ( k ) {\displaystyle a_{(k)}} = ( a ( n ) {\displaystyle a_{(n)}} ... a ( k ) {\displaystyle a_{(k)}} .... a ( 2 ) {\displaystyle a_{(2)}} , a ( 1 ) {\displaystyle a_{(1)}} )   π ( k ) {\displaystyle \ \pi _{(k)}} פאי גדולה מייצגת גם את פונקציית המלבן. בכלכלה האות מייצגת רווח חברה. בגאומטריה פאי קטנה מייצגת לעיתים מישור. בסטטיסטיקה פאי קטנה מייצגת את העוצמה שמבוטאת גם כעוצמה סטטיסטית באסטרונומיה פאי קטנה מציינת את הכוכב ה-16 בבהירותו במערכת כוכבים. מדיה וקבצים בנושא פאי בוויקישיתוף ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
עופר כלף

עופר כלף (נולד ב-3 בספטמבר 1968) הוא זמר, מרצה באקדמיה למוסיקה ולמחול בירושלים ומורה בסטודיו למשחק ניסן נתיב. הקים וייסד את המחלקה הווֹקאלית הרב־תחומית באקדמיה למוסיקה ולמחול בירושלים. כלף נולד בירושלים. הוא למד באקדמיה למוסיקה ולמחול בירושלים אצל רחל שולוב. ב 2007 ייסד את המחלקה הווֹקאלית הרב־תחומית באקדמיה למוסיקה ולמחול בירושלים אותה ניהל עד 2011. כיום כלף מלמד באקדמיה למוסיקה ולמחול בירושלים ובסטודיו למשחק ניסן נתיב. בשנת 2013 ביצע את היצירה תיקון חצות מאת המלחין מרדכי סתר עם התזמורת והמקהלות של האקדמיה למוסיקה, בניצוחו של אורי סגל. ב-2017 הציג את "שירת הלב" בפסטיבל העוד הבין לאומי ירושלים אשר כלל לחנים מקוריים של כלף למילים של משוררים מהעת העתיקה ומהעת החדשה. מדיה וקבצים בנושא עופר כלף בוויקישיתוף התוכן בקישור, ערוץ Youtube התוכן בקישור, Facebook כלף באתר האקדמיה למוסיקה ולמחול בירושלים כלף באתר של הסטודיו למשחק של ניסן נתיב עופר כלף, באתר MusicBrainz (באנגלית)
יהודה כהנא

האם התכוונתם ל... יהודה כהנא הלר – רב במאה ה-18 וה-19, ראש משפחת כהנא הלר יהודה כהנא (כלכלן) – פרופסור אמריטוס לעסקים וביטוח בהפקולטה לניהול ע"ש קולר באוניברסיטת תל אביב. שימש בעבר כראש מכון ארהרד לביטוח, וראש מכון אקירוב לעסקים ואיכות הסביבה באוניברסיטת תל אביב. יזם, משקיע ואיש עסקים.